ང་རང་ཚོ་བོད་དགེ་ཚོའི་ངོས་ནས་སྤྱིར་བཏང་གླ་ཆ་ལ་བལྟས་ཏེ་སོ་སོའི་མི་ཚེའི་ལྟོ་གོས་འཚོ་ཐབས་ཆེད་དུ་སློབ་གྲྭ་ནང་ལ་དགེ་རྒན་གྱི་ལས་ཀ་བྱས་ནས་སྡོད་པའི་ངོས་འཛིན་བྱས་ན་ནོར་འཁྲུལ་རེད།དགེ་རྒན་ཚོ་ཕྱོགས་གཅིག་ནས་དཔེར་ན་ཕྲུ་གུ་མི་རེ་ངོ་རེའི་མི་ཚེ་གཅིག་གི་མདུན་ལམ་གྱི་འགྲོ་སྟངས་ལ་འབྲེལ་བ་ཡོད་པ་རེད།དགེ་རྒན་ཚོའི་བསམ་བློའི་ནང་ལ་སོ་སོས་སློབ་སྦྱོང་སྤྲོད་སའི་ཕྲུ་གུ་ཚོའི་མ་འོངས་པའི་མི་ཚེའི་འགན་ཁུར་སོ་སོའི་སྒང་ལ་ཡོད་བསམ་པ་བྱས་ཏེ་ཕྲུ་གུའི་མ་འོངས་པའི་འགྲོ་སྟངས་ཀྱི་ཐོག་ལ་སེམས་ཁུར་ལེན་དགོས་ཀྱི་འདུགདགེ་རྒན་ལ་ཁྱིམ་ཚང་ཕ་མའི་འགན་ཁུར་མེད་ཀྱང།ཕྲུ་གུར་སློབ་སྦྱོང་སྤྲོད་མཁན་གྱི་དགེ་རྒན་ཞིག་ཡིན་སྟབས།ཕྲུ་གུའི་མདུན་ལམ་གྱི་འགན་དེའི་ཕྱེད་ཀ་དགེ་རྒན་ལ་འཁྲི་ཡོད།དགེ་རྒན་ཚོའི་བསམ་བློའི་ནང་ནས་འགན་ཁུར་བླངས་ཏེ་ཕྲུ་གུ་མི་རེ་ངོ་རེར་དངོས་གནས་བསམ་པ་རྣམ་དག་གི་ཤ་ཚ་དང༌།ཕན་སེམས།བརྩེ་སེམས་བཅས་ཀྱིས་ཐོག་ནས་ལྟ་རྟོག་བྱེད་རྒྱུ་ཤིན་ཏུ་གལ་ཆེན་པོ་རེད།